Cthulhu

**Cthulhu** (  *kə-THOO-loo*) je kozmički entitet kojeg je stvorio američki pisac H. P. Lovecraft, a koji se prvi put pojavio u priči "The Call of Cthulhu", objavljenoj 1928. godine u časopisu *[[Weird Tales]]*. U sklopu Lovecraftovog fiktivnog panteona, Cthulhu je jedan od Drevnih te centralna figura u sklopu serijala koji je, u njegovu čast, nazvan Cthulhu mitovi. Lovecraft ga je opisao kao divovsko božanstvo štovano od strane kultova diljem svijeta, a koje izgledom podsjeća na kombinaciju hobotnice, zmaja i karikirane ljudske forme.

Zbog svoje iznimne popularnosti, Cthulhu se često pojavljivao u deriviranim djelima popularne kulture.

## Etimologija

Iako je Lovecraft osobno smislio izraz "Cthulhu", naziv je vjerojatno deriviran iz starogrčke riječi χθόνιος (''htonios''), koja znači "podzemni"; ova je teza posljedica Lovecraftove navodne sugestije s kraja priče "The Rats in the Walls" (1923.).

Što se tiče izgovora, Lovecraft je naveo kako se Cthulu izgovara kao *Khlûl′-hloo*, navodeći da se "prvi slog izgvara grleno i vrlo gusto. Slovo *u* je otprilike kao ono u riječi *full*; a prvi slog nije da ne podsjeća na *klul* po zvuku, zbog čega je tu *h* kako bi dodalo na gustoći". S. T. Joshi ističe, s druge strane, kako je Lovecraft za života davao različite upute oko izgovora. Prema samom Lovcraftu, njegove su preporuke samo najbliže aproksimacije onoga što ljudsko grlo može reproducirati kada je u pitanju vanzemaljski jezik. Postoje i alternativni načini pisanja imena, poput Tulu, Katulu i Kutulu. Uz njegovo ime često dolaze epiteti Veliki, Mrtvi ili Užasni.

## Opis

U priči "The Call of Cthulhu", H. P. Lovecraft je na sljedeći način opisao Cthulhua: "*Čudovište donekle antropoidnog izgleda, ali s glavom poput hobotnice, čije je lice bila masa sastavljena od pipaka, ljuskastim tijelom koje je izgledalo gumeno, divovskim kandžama na prednjim i stražnjim stopalima i drugim, uskim krilima u pozadini*". Cthulhu se najčešće opisuje kao kombinacija hobotnice, zmaja i ljudskog lika, s ljudskim udovima koji imaju plivaće kožice te parom rudimentarnih krila na leđima. Njegova glava se uglavnom opisuje kao cjelokupna divovska hobotnica, a broj krakova koji izlaze iz nje je nepoznat.

Priča sugerira da sam pogled na Cthulhua dovodi čovjeka do potpunog ludila.

## Pojavljivanja

Lovecraftova inicijalna priča, "The Call of Cthulhu" (1928.), predstavila je Cthulhua kao zlobni entitet, koji se u stanju hibernacije nalazi u R'lyehu, potopljenom gradu u južnom Pacifiku. Zatočeni Cthulhu je, čini se, izvor konstantne anksioznosti čovječanstva na podsvjesnoj razini, a štuje se u različitim kultovima diljem svijeta (uključujući Novi Zeland, Grenland, Louisianu i kineske planine); čak mu se klanjaju i neka druga Lovecraftova božanstva (npr. Duboki i Mi-Go). Debitantska priča sugerira da će se, iako trenutno zatočen, Cthulhu vratiti; njegovi štovatelji imaju lamentaciju koja glasi *Ph'nglui mglw'nafh Cthulhu R'lyeh wgah'nagl fhtagn* (srpskohrvatski: *U svom domu u R'lyehu, mrtvi Cthulhu čeka snivajući*).

Iako se osobno više nije pojavio u njegovim kasnijim pričama, Cthulhu je ubrzo postao centralna figura cjelokupnog fiktivnog univerzuma, a Lovecraft je čak izradio i detaljnu genealogiju svog entiteta (vidjeti "Pismo 617", *[[Selected Letters of H. P. Lovecraft IV (1932–1934)|Selected Letters]]*). Cthulhu se spominje u priči "The Dunwich Horror" (1928.), dok u priči "The Whisperer in Darkness" (1930.) Lovecraft sugerira da jedan od likova zna kako je Cthulhu nastao. Novela *[[At the Mountains of Madness]]* (1931.) spominje Cthulhuov "okot", koji je prije nastanka čovjeka ratovao s Drevnima.

August Derleth se intenzivno bavio Cthulhu u svom sistematizacijskom radu na Cthulhu mitovima, ali i u svojim pričama. Derleth je Cthulhua svrstao među vodene entitete te mu je za rivala postavio njegova vlastita polubrata, Hastura. Derleth je napisao seriju kratkih priča, kasnije sabranih u izdanju *[[The Trail of Cthulhu]]*, koje prikazuju borbu izvjesnog dr. Labana Shrewsburyja i njegovih suradnika protiv Cthulhua i njegovih podanika.

## Popularna kultura

Lik Cthulhua imao je značajan utjecaj na popularnu kulturu te se pojavio u brojnim deriviranim materijalima vezanim uz Lovecraftove Chtulhu mitove. Nekolicina video igara bilo sadrži reference na Cthulhua, bilo prikazuje njega samoga; neki od primjera su direktno inspirirane igre poput *[[Call of Cthulhu: Dark Corners of the Earth]]*, *[[Sherlock Holmes: The Awakened]]* ili *[[Call of Cthulhu: The Official Video Game]]*, ili pak igre koje referiraju na Cthulhu mitove poput *[[World of Warcraft]]a* ili zombi sage u igri *[[Call of Duty: Black Ops III]]*.

Lik se pojavljivao i na filmu, odnosno televiziji, tako da se reference na njega vrše u serijama *[[South Park]]*, *[[Rick and Morty]]* i *[[The Grim Adventures of Billy and Mandy]]*, dok je njegov kult bio centar radnje u jednoj epizodi serije *[[The Real Ghostbusters]]*. Reference na Cthulhua i povezanu mitologiju nalaze se i u animeu *[[Digimon Adventure 02]]*, gdje je Digimon Dragomon direktno inspiriran Cthulhuom. Američki bend Metallica je u nekoliko pjesama spominjala Cthulhua, a isto su radili i bendovi The Men That Will Not Be Blamed for Nothing, Cradle of Filth i Fields of the Nephilim. Cthulhu se pojavio i pred kraj filma *[[Underwater (film)|Underwater]]*. Serija *[[Lovecraft Country (TV-serija)|Lovecraft Country]]* također će biti fokusirana na Cthulhu mitove.

Izuzev umjetnosti i same pop-kulture, Cthulhu se pojavljivaio i u drugim aspektima društvenog života. Tako se mogao vidjeti kao jedan od parodirajućih kandidata na predsjedničkim izborima u Poljskoj (2016.) te Sjedinjenim Državama (2012./2016.), a njegovo se ime spominje i u nomenklaturi jedne vrste pauka (*[[Pimoa cthulhu]]*), moljca (*[[Speiredonia cthulhui]]*) te mikroorganizama. Dio Plutona također je nazvan u njegovu čast.

## Reference

## Literatura

* 
* 
* 
* 
** "Idh-yaa", p.&nbsp;148. Ibid.
** "Star-spawn of Cthulhu", pp.&nbsp;283&nbsp;– 4. Ibid.
* 
* 
* 
* 
* 
* 
* 
* "Other Lovecraftian Products", *The H.P. Lovecraft Archive*

## Vanjske veze

* Cthulhu Lives, the Lovecraft Historical Society
* 
**